Københavns Adresseavis, 1768-07-18
Adskilligt Nyt. Kiøbenhavn. Fra Harlem den 8 Julii haves den Efterretning, at Hans Majestæt vor allernaadigste Konge ankom hid den 6te hujus Kl. 12 Middag, paa Sin Reyse fra Amsterdam, i Sælskab med Hans Høyfyrstelige Durchl. Prinds Frederich af Hessen. Hans Majestæt steg af Vognen ved Stor=Kirken, og besaae samme, men i sær det berømte Orgelværk derudi, hvilket Organisten Hr. Radeker tillige spillede. Hans Majestæt besaae dernest Hr. Johan Eschedes berømte Skriftstøberie, admirerende dette nyttige og kunstige Værk, og sammesteds de af Lorents Køster først opfundne Tryk=Bogstaver, da man, i det mindste her til Lands, paastaaer, at denne Køster har været den første Opfinder af Bogtrykker=Kunsteen; hvilke vare Alderdoms Stykker Hans Majestæt med Fornøyelse betragtede. End videre blev her Hans Majestæt foreviist en førend BogtrykkerKunstens Opfindelse skreven Latinsk Bibel, hvilken Bisp Erich Walchendorff af Tronhiem har Aar 1517 foræret til Pompens Occo, Borger i Amsterdam, til Erkiendtlighed fordi han opholdt og dølgede Bispen i sit Huus, da han flyede for Kong Christian 2den af Danmark, og tillige blev forfulgt af Keyser Carolus 5te. Ligesaa opholdt Hans Majestæt Sig næsten en Time ved at ansee den berømte Diamant=Fabrique, som tilhører den her værende Juveleer, Sr. Hartog Jsaac Levi Schabraca. Efterat Hans Majestæt havde her beseet en og anden flere Mærkværdigheder, fortsatte Hans Majestæt Sin Reyse paa en Binnen=Jagt af Leyden og Haag. De ankomme til Haag Kl. 8 Aften, og tog Hans Majestæt der Qvarteer i Herberget kaldet Marechal von Turenne, hvor Allerhøystsamme blev imodtaget af Sin Minister Geheime=Raad de Cheusses, og af adskillige Stats= og Stands=Personer. Fyrsten Arve Stadtholderen og hans Gemahlinde agte at være tilbage, fra Lov paa Oraniensaal den 11te førstkommende, hvor da bliver prægtigt Giæstebud og Bal End videre har man af de i Dag fra Haag indløbne Breve af 12 Julii følgende: Da Hans Majestæt vor allernaadigste Konge var i Sit Hotel til Haag ankommen, blev Hans Majestæt i Hans Durchl. Prindsens Statholderens Navn complimenteret af Frieherren af Dalwig, Grand=Maitre af Garderobe, saa og af Hr. Generalen von Sandog, Oberst over Schweitzer=Garden. Den 7de Dito blev Hans Majestæt ligeledes complimenteret af de fornemmeste Lemmer af denne Regiering, og iblant dem ogsaa af Stor=Pensionario, og Greffer, ligesaa af de samtlige her sig fra fremmede Hoffer opholdende Gesandter. Om Aftenen bievaanede Hans Majestet en Allemblee. Den 8 dito anhørte Hans Majestæt en Concert, og spiiste hos Hans Høyfyrstelige Oraniske Geheime=Raad Hr. von Larre. Den 9de Dito behagede det Hans Majestæt at giøre en Tour til Hest, og indtog Aftens=Maaltid hos Greven af Benthinck, Herre til Rhoon og Pendregt. Den 10 Dito spiiste Hans Majestæt til Middag hos Hans Durchl. Prindsen af NassauWeilburg, General over det forenede Nederlands Jnfanterie, og til Aften hos Baron von Geltingen paa hans Lyst=Sted. Den 11te Dito blev Hans Majestæt til Middag beværtet af Ministeren, Hr. von Cheusses, og til Aften af den Kongel. Spanske Gesandt, Hr. Marquis de PuenteFuerte med en Soupee, hvorpaa fulgte Ball. Just i disse Dage ankom Deres Høyfyrstlige Durchl. Prindsen Stadtholderen, og Feldtmarechallen Hertugen af Brunschvig=Lyneborg hertil fra Lov. Den 20de i denne Maaned agter Hans Majestæt at fortsette sin Reyse herfra til Braband og Flandern.